Xonanda Lola sobiq turmush o‘rtog‘ining uylanishiga munosabat bildirdi

Xonanda Lola (Yo‘ldosheva) sobiq turmush o‘rtog‘i Shohruxning uylanishiga munosabat bildirdi. Bu haqda “Shov-shuv.uz” sayti xabar bermoqda.

Eslatib o‘tamiz, Lolaning sobiq turmush o‘rtog‘i Shohrux 16-yanvar kuni uylangani ma’lum bo‘ldi. Lola va Shohruxning turmushi 2005-yildan 2011-yilga qadar davom etgan, ularning Shahinabegim ismli qizi va Shohdiyor ismli o‘g‘li bor edi.
“Hamma baxtli bo‘lsin! Yuqoridagi mavzu borasida boshqa izohim yo‘q”, — dedi xonanda sobiq turmush o‘rtog‘ining uylanishiga munosabat bildirarkan.
Lola “Darakchi” nashriga bergan intervyusida farzandlari bilan bog‘liq masalalarni sobiq turmush o‘rtog‘i bilan birga hal qilishini aytib o‘tgandi. Bundan avvalroq, turmush o‘rtog‘i bilan “boshqa shaxsiy sabablarga ko‘ra” ajrashganini ma’lum qilgandi.